Forugh Farrokhzad

Forugh Farrokhzad (Teheran, 1934– 1967), ; eta frantsesez eta ingelesez Forough Farrokhzad transliteratua, Irango poeta eta zinema zuzendari inportantea izan izan zen. Poeta modernista polemikoa eta ikonoklasta izan zen, emakumezkoen ikuspegitik persieraz idazten aitzindaria.

Biografia 
Gazterik hasi zen poesia idazten, hamahiru urterekin, eta 16rekin ezkondu, aitaren borondatearen kontra. 18 urterekin seme batez erditu zen. 21 urterekin dibortziatu zen, bere lehen editore Naser Khodayar-ekin harremana hasiz, eta semearen zaintza kendu zioten: harrezkero oso gutxitan ikusi ahal izan zuen, eta gai mingarri hori ageri da bere poesian. 32 urterekin hil zen auto istripu batean.

Reza Pahlaviren diktaduraren garaia zen eta Farrokhzaden poemek kritikarien asaldura ekarri zuten, poeta emakumezko bat sexuaz eta desioaz gordinki eta lehen pertsonan idazten. "Gizartearen egitura patriarkalarekiko erantzun matxinoa" ere ikusten da bere poesian, Beñat Sarasola kritikariaren esanetan.

Lanak 
Zinema:

 Etxea beltza da film dokumentala, 1962.

Poesia liburuak:

 Gatibu.
 Horma.
 Matxinada.
 Beste jaiotza bat.
 Izan dezagun fedea urtaro hotzaren hasieran.

Euskaraz 
Susa argitaldariaren Munduko Poesia Kaierak bilduman poema antologia euskaratu bat argitaratu zen 2020an, Miren Agur Meaberen itzulpenekin. Beñat Sarasolak idatzi zuen hitzaurrea.

Erreferentziak

Kanpo estekak 
  Forugh Farrokhzad IMDb

XX. mendeko emakume idazleak
1967ko heriotzak
1935eko jaiotzak
Teherandarrak
Irango zinema zuzendariak
Testuan persiera duten artikuluak
Irango poetak